Държавен вестник, бр. 53, 2004 г., стр. 78

С Т Р .  78
Д Ъ Р Ж А В Е Н   В Е С Т Н И К
Б Р О Й  53
2.4.4. По искане на производителя техническата
служба, отговорна за изпитванията, може да разреши
използването на едно и също ПС за изпитванията, пред-
писани от тази наредба, и за изпитвания, предписани от
други наредби (включително за изпитвания, които мо-
гат да изменят неговата конструкция).
 2.5. Скорост при удара
Скоростта при удара трябва да бъде между  48,3 и
53,1 km/h. Ако изпитването е извършено с по-висока
скорост и ПС съответства на изискванията, описани
по-долу, се счита, че изпитването е успешно.
 2.6. Измерителен уред
 Уредите, използвани за регистриране на скоростта
съгласно т. 2.5, да имат точност в рамките на 1 %.
 3. Резултати
 3.1. За определяне на преместването назад и нагоре
на устройството за управление по време на удара се
извършва регистриране1 на изменението на разстояни-
ето (измервано хоризонтално2, успоредно на надлъж-
ната ос на ПС, и вертикално, перпендикулярно на тази
ос) между горната част на кормилната колона (и на
кормилния вал) и една точка от ПС, която не е повли-
яна от удара. За преместването назад и нагоре се при-
ема регистрираната максимална стойност на измене-
нието на това разстояние.
3.2. След изпитването повредите по ПС се описват
в писмен доклад. По една снимка се прави на изслед-
ваното ПС:
3.2.1. от двете страни (лява и дясна);
3.2.2. отпред;
3.2.3. отдолу;
3.2.4. засегнатите места вътре в отделението за
пътниците.
4. Корекционни фактори
4.1. Означения
V е регистрираната скорост, в km/h;
m0—масата на прототипа, определена в т. 2.4;
m1—масата на прототипа, заедно с изпитвателната
апаратура;
D0—изменението на разстоянието, измервано при
удара, както е определено в т. 3.1;
D1—изменението на разстоянието, използвано за
определяне на резултатите от изпитването;
K1—по-голямата от стойностите (48,3/V)2 и 0,83;
K2—по-голямата от стойностите m0/m1 и 0,8.
4.2. Коригираното изменение D1, използвано за
проверка на съответствието на прототипа с изисквани-
ята на тази наредба, се пресмята по формулата:
D1 = D0 . K1 . K2.
4.3. Не е необходимо да се подлага на изпитването
на удар в преграда ПС, което е идентично с изпитания
прототип по отношение на характеристиките, посоче-
ни в т. 3 от § 1 на допълнителната разпоредба, но чиято
маса m0 не надвишава 1,25 m1 и коригираното измене-
ние D2, получено на базата на изменението D1 с по-
мощта на формулата D2 = (m1.D1)/m0, е такова, че
новото ПС продължава да съответства на изисквани-
ята на глава трета.
5. Равностойни процедури
5.1. Други методи за изпитване могат да бъдат
разрешени от ИА “АА” при условие, че може да се
демонстрира тяхната еквивалентност. В този случай
документите за одобряване се придружават от док-
лад, описващ използвания метод и получените резул-
тати, или основанията, поради които изпитването не
е извършено.
 5.2. Производителят или неговият представител
трябва да представи доказателства за еквивалентност-
та на метода, който желае да използва.
1 Това регистриране може да се замени с многоброй-
ни измервания.
2 Тук “хоризонталното” направление е спрямо кабина-
та при неподвижно ПС, а не спрямо кабината при движени-
ето на ПС по терена, и “вертикално” е направлението, пер-
пендикулярно на хоризонталното и насочено нагоре.
Приложение № 4
към чл. 21
Изпитване на удар с изпитвателен блок
1. Цел
Целта на това изпитване е да се провери доколко
ПС съответства на изискванията по чл. 21.
2. Монтаж, процедури и измерителни уреди
2.1. Монтаж на устройство за управление
2.1.1. По време на едно първо изпитване устройст-
вото за управление се разполага така, че най-коравата
спица да е перпендикулярна на контактната точка с
изпитвателния блок. Ако устройството за управление е
с кормилен кръг, изпитването се повтаря, като най-елас-
тичната част на кормилния кръг остава перпендику-
лярна на тази контактна точка. При регулируемите
устройства за управление тези две изпитвания се извър-
шват за средното им положение.
2.1.2. Понякога по искане на производителя и със
съгласието на техническата служба устройството за
управление може да бъде монтирано на рама, симули-
раща истинския монтажен възел. Възелът рама/корми-
лен механизъм трябва да има:
2.1.2.1. същата геометрична форма;
2.1.2.2. по-голяма твърдост.
2.1.3. Монтаж на устройството за управление само
за нуждите на одобряването му
Устройството за управление се изпитва окомплекту-
вано. Между устройството за  управление и стенда тряб-
ва да има разстояние минимум 100 mm. Кормилният вал
се закрепва здраво към стенда, така че да не се придви-
жи по време на удара (виж фиг. 2 от приложение № 5).
2.2. Разположение на кормилния механизъм за из-
питването
2.2.1. По време на първото изпитване устройството
за управление се разполага така, че най-яката спица да
бъде перпендикулярна на контактната точка с изпитва-
телния корпус. Ако устройството за управление е коле-
ло, изпитването се повторя, така че най-еластичната
част от колелото да бъде разположена перпендикуляр-
но на тази контактна точка. В случай на регулируемо
устройство за управление двете изпитвания се извърш-
ват с колело в средно положение.
2.2.2. Ако ПС е оборудвано с устройство за регули-
ране на наклона и положението на кормилното колело,
изпитването се провежда в крайно положение за изпол-
зване, показано от производителя и считано от лабора-
торията за представително по отношение на поглъща-
нето на енергията.
2.2.3. Ако устройството за управление е снабдено с
въздушна възглавница, изпитването се провежда с наду-
та въздушна възглавница. По искане на производителя
и със съгласието на техническата служба изпитването
може да се проведе с ненадута въздушна възглавница.
2.3. Изпитвателен блок
Изпитвателният блок да има форма, размери, маса
и характеристики, показани на фиг. 1.
2.4. Измерване на силите
2.4.1.Измерването се извършва с максималната
сила, действаща хоризонтално и успоредно на надлъж-
ната ос на ПС, приложена върху изпитвателния блок
като резултат от удара по устройството за управление.
2.4.2. Силата по т. 2.4.1  може да бъде измерена
директно или индиректно или да бъде изчислена по
стойностите, получени по време на изпитването.
2.5. Задвижване на изпитвателния блок
2.5.1. Може да се използва всеки метод на задвиж-
ване, при условие че когато изпитвателният блок удря
устройството за управление, той е освободен от връзка-
та си със задвижващото устройство. Изпитвателният
блок трябва да достигне устройството за управление,
след като измине една практически праволинейна тра-
ектория, успоредна на надлъжната ос на ПС.
2.5.2. Точката Н на изпитвателния блок, означена
със специална маркировка, се регулира така, че преди
удара да се намира в хоризонталната равнина, минава-
ща през точката R, посочена от производителя на ПС.